Criteris que depenen d’un judici de valor (45%):

Es presentarà una memòria, de màxim 5 pàgines, per tal de poder valorar els següents criteris 1 i 2. Haurà de tenir totes les pàgines numerades i un índex inicial indicant en quina pàgina es troba cada un dels apartats que desenvolupen els aspectes de judici de valor de cadascun dels criteris. Es podrà adjuntar d’altres arxius de processament de dades (tipus bases de dades, gis, fulls de càlcul, plànols, visors i arxius de programari específic) que es considerin necessaris per poder completar la informació.

Criteri 1: Proposta d’adaptació a les necessitats municipals ...........fins a 30 punts

Donada la gran varietat i diversitat de municipis (grans, petits, compactes, disseminats, d’entorn rural, urbà, amb cultura de llum continguda, amb nivells elevats històricament, amb elevat oci nocturn, residencial, industrial, amb alt component històric/patrimonial,  amb més o menys consciència ambiental, que prioritza la preservació del medi nocturn, amb tècnic municipal o sense, etc.), s’ha considerat diferents criteris perquè els estudis estiguin al màxim adaptats a les necessitats municipals. 

1.1 Aspectes rellevants a tenir en compte en la realització del treball 
Es valoraran amb un màxim de 10 punts.

Es valorarà l’argumentació que es realitzi dels aspectes més importants a tenir en compte en la planificació de les actuacions d’enllumenat públic depenent de la idiosincràsia dels diferents tipus de municipi, en l’aplicació del previst en la clàusula 1.3 pel lot 1 i del 2.3 pel lot 2, ambdós del PPT. En concret, caldrà esmentar la normativa de referència i com s’aplicarà; les tipologies de llumeneres, font, temperatura de color, il·luminació, sistemes de control del flux lumínic, i de quina manera s’adaptarà, cada una d’elles, a la proposta d’actuació. Es valorarà haver citat la normativa adient, l’encaix de les propostes amb les singularitats dels municipis i que les propostes compleixin amb la normativa que s’esmenti.

1.2 Classificació de vies i nivells lumínics objectiu
Es valoraran amb un màxim de 10 punts.

Es valorarà la forma proposada per adaptar la proposta de plànol de classificació de vies  a les necessitats de cada municipi, previst en la clàusula 1.3.3 del PPT pel lot 1 i la clàusula 2.3.2 del mateix pel lot 2,  i al compliment amb la normativa, en concret, els paràmetres que es tindran en compte d’acord amb la realitat del municipi, els valors de referència, els nivells mínims i màxims permesos i la metodologia per consensuar els aspectes principals per la presa de decisions amb l’ens municipal. Així mateix, el sistema de visualització gràfica que s’utilitzarà.

1.3 Mapa lumínic i d’avaluació
Es valoraran amb un màxim de 10 punts.

Es valorarà l’adaptació de l’elaboració i la representació gràfica dels mapes lumínics, indicats en la clàusula 1.3.1 en el cas de lot 1 i 2.3.1 en el cas del lot 2, per poder millorar la seva interpretació, així mateix, el mètode per determinar el nivell d’il·luminació i la forma de traspassar-lo a la base de dades de treball. Finalment, la metodologia per l’anàlisi de la il·luminació.

Criteri 2:  Metodologia de treball............................................................fins a 15 punts

2.1 Metodologia per a la presa de decisions 
Es valoraran amb un màxim de 10 punts.

Es valorarà el sistema de treball per la presa de decisions, la forma d’identificar i dividir les diferents zones d’estudi, la fiabilitat dels sistemes de simulació lumínica utilitzats, i l’adaptació a la normativa d’obligat compliment, a nivell de uniformitats, nivell de llum i factor de manteniment, com s’analitzaran les dades dels subministraments per tal de poder-los optimitzar, així com la metodologia que s’utilitzarà per a determinar la proposta i potència futura proposada, per arribar a l’estudi previst en la clàusula 1.3.4 en el cas de lot 1 i 2.3.3 en el cas del lot 2, ambdós del PPT

2.2 Base de dades i eines de treball gràfiques
Es valoraran amb un màxim de 5 punts.

Es valorarà l’adequació de la visualització GIS, atenent als diversos nivells dels que es disposa, per mostrar les dades gràfiques, sobre mapa, i el format de lliurament a l’ens municipal previstos en clàusules 1.2, 1.3.1, 1.3.2, 1.3.3 del PPT pel lot 1 i la clàusula 2.2, 2.3.1 i 2.3.2 del mateix pel lot 2. Així mateix, el sistema de treball pel traspàs de les dades entre el sistema gràfic i la base de dades de treball, i a l’inrevés. Finalment, el sistema per re-posicionar els punts de llum a la seva ubicació real.



